Document ID: 31996D0640

31996D0640
L 292/27
SLUŽBENI LIST EUROPSKE UNIJE
28.10.1996.
ODLUKA VIJEĆA
od 28. listopada 1996.
o sklapanju Sporazuma u obliku razmjene pisama između Europske zajednice i Arapske Republike Egipta kojom se izmjenjuju aranžmani za uvoz u Zajednicu riže podrijetlom iz Egipta i koja dolazi iz Egipta
(96/640/EZ)
VIJEĆE EUROPSKE UNIJE,
uzimajući u obzir Ugovor o osnivanju Europske zajednice, a posebno njegov članak 113. u vezi s prvom rečenicom stavka 2. njegovog članka 228.,
uzimajući u obzir prijedlog Komisije,
budući da se člankom 19. Sporazuma o suradnji između Europske ekonomske zajednice i Arapske Republike Egipta (1) predviđa sniženje pristojbe na uvoz u Zajednicu riže podrijetlom iz Egipta i koja dolazi iz te zemlje u granicama godišnje količine od 32 000 tona i pod uvjetom naplate izvozne pristojbe; budući da se Sporazumom predviđa da Zajednica može, uzimajući u obzir interese Egipta, izmijeniti te aranžmane u slučaju bilo kakvih promjena svojih pravila;
budući da se u sporazumu o poljoprivredi iz Urugvajske runde Zajednica obvezala zamijeniti promjenjive pristojbe carinama; budući da to zahtijeva izmjenu Sporazuma s Egiptom;
budući da je u tu svrhu Zajednica s Arapskom Republikom Egiptom pregovarala o Sporazumu u obliku razmjene pisama kojim se izmjenjuju dotični aranžmani;
budući da je taj Sporazum potrebno odobriti,
ODLUČILO JE:
Članak 1.
Ovime se u ime Zajednice odobrava Sporazum u obliku razmjene pisama između Europske zajednice i Arapske Republike Egipta kojim se izmjenjuju aranžmani za uvoz u Zajednicu riže podrijetlom iz Egipta i koja dolazi iz Egipta.
Tekst Sporazuma priložen je ovoj Odluci.
Članak 2.
Ovime se ovlašćuje Predsjednik Vijeća da odredi osobu koja će biti ovlaštena potpisati Sporazum kako bi on obvezivao Zajednicu (2).
Članak 3.
Odredbe kojima se provodi ovaj Sporazum, uključujući sve mjere nadzora, usvajaju se u skladu s postupkom utvrđenim u članku 27. Uredbe (EEZ) br. 1418/76 (3).
Ako primjena ovog Sporazuma zahtijeva blisku suradnju s Arapskom Republikom Egiptom, Komisija može poduzeti sve potrebne mjere kako bi osigurala takvu suradnju.
Sastavljeno u Luxemburgu 28. listopada 1996.

Labels: 3
17
18
15